આ ઉપરાંત નાગપુર વોટર ટ્રીટમેન્ટ પ્લાન્ટ પ્રોજેક્ટ, સુએઝ ટ્રીટમેન્ટ પ્લાન્ટ પ્રોજેક્ટનો પણ શહેરના સત્તાવાળાઓએ તલસ્પર્શી અભ્યાસ કર્યો હતો. ત્યાર બાદ મોડી રાત્રે આ ઉચ્ચસ્તરીય પ્રતિનિધિમંડળ વિમાનમાર્ગે અમદાવાદ પરત આવ્યું હતું, જોકે નાગપુરની આ અભ્યાસયાત્રાએ કોર્પોરેશનના જાણકાર વર્તુળોમાં ભારે તર્ક-વિતર્ક ઊભા થયા છે. ત્રણેક વર્ષ અગાઉ પણ તત્કાલીન ભાજપના શાસકોએ ર૪ કલાક પાણીના પુરવઠા સહિતનાં પાસાંઓના અભ્યાસ માટે પુણે નજીકના પીંપરી, ચીંચવડ ઉપરાંત છેક ગોવાના પણજીની મુલાકાત લીધી હતી. અગાઉની આ અભ્યાસયાત્રાની ફળશ્રુતિ પણ જે તે સમયે ચર્ચાસ્પદ બની હતી.